Նախագծի ճարտարապետ, ճարտարապետական խմբի ղեկավար Աշոտ Ալեքսանյանի խոսքերով, ինքը ոգեւորված է հսկայական կառույցով, որի նմանը վերջին 15—20 տարվա ընթացքում չէր կառուցվել։ «Երեւանում ճանապարհաշինարարությունը մեծ թափ է առել, քաղաքի խցանված երակները բացված են",–ազդարարեց մասնագետը։ Ըստ նրա, Երեւանն ստացել է հարավ—հյուսիս անընդմեջ շարժման հնարավորություն, ինչը շատ կարեւոր է ինչպես Հայաստանի, այնպես էլ մայրաքաղաքի զարգացման առումով։ "Այսօրվանից Երեւանը շնչելու է, մինչ այժմ բոլորս նեղություն ենք կրել փողոցների խցանումների պատճառով, կարծում եմ՝ դրանք այլեւս չեն լինի",–հույս հայտնեց նա։